IP/11/561 Brussell, it-12 ta' Mejju 2011 Il-Festival tal-Films ta' Cannes jiċċelebra 20 sena tal-programm MEDIA L-20 anniversarju tal-programm MEDIA tal-Kummissjoni Ewropea għaċ-ċinema se jkun il-qofol tar-"Rendezvous Ewropew" annwali fil-Festival tal-Films ta' Cannes fis-16 ta' Mejju. Il-Kummissarju Ewropew għall-Kultura Androulla Vassiliou u Gilles Jacob, il-President tal-Festival, se jkunu qed imexxu l-avveniment b'20 direttur Ewropew tal-films, fost l-oħrajn Costa-Gavras, Théo Angelopoulos, Radu Mihaileanu u Jaco Van Dormael. Dawn se jiddiskutu l-kisbiet tal-fond MEDIA u l-futur tal-films fl-Ewropea. Din is-sena, MEDIA qed jappoġġa 20 film fil-Festival, inkluż tmienja fil-kompetizzjoni għall-aqwa premju tal-festival, il-Palme d'Or. Il-films, li huma kemm ta' diretturi ġodda kif ukoll ta' diretturi magħrufa, jinkludu "La Piel Que Habito" (Pedro Almodóvar), "Melancholia" (Lars von Trier) u "Le Havre" (Aki Kaurismäki). Fl-anness hemm lista sħiħa. Il-programm MEDIA investa iktar minn EUR 1.5 biljun fl-industrija taċ-ċinema Ewropea mill-1991 'l hawn. "Vera kuntenta li għal darb'oħra f'Cannes hemm ħafna films Ewropej: dan huwa l-aħjar rigal li jista' jkollna għall-20 sena ta' appoġġ tal-industrija tal-films," qalet il-Kummissarju Vassiliou. "Il-flus li investejna għamlu differenza determinanti lill-industrija u għenu biex id-diversità kulturali ma tintilifx u biex ikun hemm iktar għażla għall-udjenzi. Affettwaw b'mod pożittiv ukoll l-iżvilupp tal-films Ewropej. Mingħajr dan l-appoġġ, uħud mill-films il-kbar ma kinux isiru." Matul il-festival, il-Kummissarju se ttenni wkoll l-impenn tal-Kummissjoni Ewropea li tmantni l-programm MEDIA fil-baġit futur tal-UE. "Fix-xhur li għaddew tqajjem xi tħassib u nixtieq li nneħħi dawn il-biżgħat darba għal dejjem. Il-programm MEDIA mhux se jispiċċa. Aħna determinati li nkomplu bis-suċċessi tagħna sabiex il-programm isir dejjem iktar effettiv fil-ħolqien tal-impjiegi u biex niffaċċjaw sfidi ġodda bħad-diġitazzjoni." Waqt iż-żjara tagħha ta' tliet ijiem fil-festival, il-Kummissarju se jkollha laqgħat ma', fost oħrajn, il-Ministru Franċiż għall-Kultura, Frédéric Mitterrand, rappreżentanti tal-industrija, u xi wħud mill-personalitajiet involuti fil-films. Fil-15 ta' Mejju, il-Kummissarju Vassiliou se tippreżenta l-Premju MEDIA għat-Talent Ewropew għall-2011 għall-aħjar proġett ta' film lill-kittieba nisa tal-iscripts Virág Zomborácz u Hanna Sköld (ara IP/11/550). Se tiltaqa' wkoll mat-tim tal-film "17 filles" ta' Delphine u Muriel Coulin, li qed jintwera bħala parti mill-għażla tas-"Semaine de la Critique" (il-ġimgħa tal-kritiċi). Abbażi ta' storja vera, il-film huwa dwar grupp ta' tfajliet tas-sekondarja li jiddeċiedu li joħorġu tqal fl-istess żmien. Fil-għaxija, se tattendi l-wiri tal-film "The Artist", film "black-and-white" mid-direttur Franċiż Michel Hazanavicius li l-istorja tiegħu hija bbażata f'Holywood tal-għoxrinijiet. Il-film huwa dwar id-destini kuntrastanti ta' attriċi żagħżugħa (Bérénice Bejo) u stilla taċ-ċinema siekta (Jean Dujardin). Id-dħul taċ-ċinema bil-ħoss iffisser is-suċċess għaliha – u l-mewt tal-karriera tiegħu. Fis-17 ta' Mejju, il-Kummissjoni se torganizza dibattitu b'fondi nazzjonali u reġjonali tal-films dwar strumenti finanzjarji ġodda għall-appoġġ tal-industrija tal-films. Sfond Il-programm MEDIA qed jinvesti EUR 755 miljun fl-industrija tal-films Ewropej fil-perjodu 2007-2013 (mill-bidu tiegħu fl-1991, ingħataw iktar minn EUR 1.5 biljun). L-għan tiegħu huwa li jtejjeb id-distribuzzjoni u l-promozzjoni tal-films Ewropej u jsaħħaħ il-kompetittività tas-settur. Madwar nofs il-fondi jmorru għand distributuri li juru films li jsiru barra mis-suq domestiku tagħhom, b'20 % allokati għall-iżvilupp tal-film u l-bqija għall-promozzjoni u t-taħriġ. Il-kumpaniji tal-produzzjoni magħżula għall-appoġġ jirċievu għotjiet medji ta' EUR 50 000. Il-films li ngħataw appoġġ minn MEDIA rebħu 12-il Palme d'Or, 13-il Grand Prix u disa' premji tal-Aħjar Direttur fil-Festival tal-Films ta' Cannes (ara l-lista hawn taħt). Għal aktar tagħrif: Il-Programm MEDIA: http://ec.europa.eu/media Il-Festival Internazzjonali tal-Films ta' Cannes: http://www.festival-cannes.fr Is-sit elettroniku tal-Kummissarju Vassiliou: http://ec.europa.eu/commission_2010-2014/vassiliou/index_en.htm Anness I: Il-films appoġġati minn MEDIA fil-Festival ta' Cannes tal-2011 KOMPETIZZJONI LA PIEL QUE HABITO - Pedro ALMODÓVAR (Spain) L'APOLLONIDE - SOUVENIRS DE LA MAISON CLOSE - Bertrand BONELLO (France) LE GAMIN AU VÉLO - Jean-Pierre et Luc DARDENNE (Belgium, France, Italy) LE HAVRE - Aki KAURISMÄKI (Finland, France) LA SOURCE DES FEMMES - Radu MIHAILEANU (France) HABEMUS PAPAM - Nanni MORETTI (Italy) THIS MUST BE THE PLACE - Paolo SORRENTINO (Italy, France, Ireland) MELANCHOLIA - Lars VON TRIER (Denmark, Sweden, France, Germany, Italy) FILM TAL-GĦELUQ LES BIEN-AIMÉS - Christophe HONORÉ, (France) IL-PREMJU "UN CERTAIN REGARD" L'EXERCICE DE L'ETAT - Pierre SCHOELLER (France) WIRJIET SPEĊJALI MICHEL PETRUCCIANI - Michael RADFORD (France, Germany, Italy) PREMJI TAL-QUINZAINE LA FÉE - Dominique Abel, Fiona Gordon et Bruno Romy (France, Belgium) CODE BLUE - Urszula Antoniak (The Netherlands) THE OTHER SIDE OF SLEEP - Rebecca Daly (The Netherlands, Hungary, Ireland) LES GÉANTS - Bouli Lanners (Belgium, France, Luxemburg) PLAY - Ruben Östlund (Sweden) JEANNE CAPTIVE - Philippe Ramos (France) CORPO CELESTE - Alice Rohrwacher (Italy) IMPARDONNABLES - André Téchiné (France) ĠIMGĦA TAL-KRITIKA INTERNAZZJONALI 17 FILLES - Delphine Coulin, Muriel Coulin (France) Anness II: Films appoġġati minn MEDIA li rebħu l-premjijiet f'Cannes mill-1991 Rebbieħa tal-Palme d'Or 1992 Den goda viljan (The Best Intentions) Bille August Denmark 1996 Secrets & Lies Mike Leigh UK 1998 Mia eoniotita ke mia mera (Eternity and a Day) Theo Angelopoulos Greece 1999 Rosetta Luc and Jean-Pierre Dardenne Belgium 2000 Dancer in the Dark Lars von Trier Denmark 2001 La stanza del figlio (The Son's Room) Nanni Moretti Italy 2002 The Pianist Roman Polanski FR/DE/PL/UK 2005 L'Enfant (The Child) Luc and Jean-Pierre Dardenne Belgium 2006 The Wind That Shakes the Barley Ken Loach UK 2007 4 luni, 3 săptămâni și 2 zile (4 Months, 3 Weeks and 2 Days) Cristian Mungiu Romania 2008 Entre les murs (The Class) Laurent Cantet France 2009 Das weiße Band (The White Ribbon) Michael Haneke Austria Rebbieħa tal-Aqwa Direttur 1993 Naked Mike Leigh UK 1994 Caro diario (Dear Dairy) Nanni Moretti Italy 1995 La Haine Mathieu Kassovitz France 1998 The General John Boorman UK/IE 1999 Todo Sobre Mi Madre (All About My Mother) Pedro Almodóvar Spain 2004 Exils Tony Gatlif France 2005 Caché Michael Haneke Austria 2007 Le Scaphandre et le Papillon Julian Schnabel France 2010 Tournée Mathieu Amalric France Rebbieħa tal-Grand Prix 1991 La Belle Noiseuse Jacques Rivette France 1992 IL Ladro di bambini (The Stolen Children) Gianni Amelio Italy 1993 In weiter Ferne, so nah! (Faraway, So Close) Wim Wenders Germany 1995 To Vlemma tou Odyssea (Ulysses' Gaze) Theo Angelopoulos Greece 1996 Breaking the Waves Lars von Trier Denmark 1998 La vita è bella Roberto Benigni Italy 1999 L'humanité Bruno Dumont France 2001 La Pianiste (The Piano Teacher) Michael Haneke Austria 2002 Mies vailla menneisyyttä (The Man Without a Past) Aki Kaurismäki Finland 2006 Flandres (Flanders) Bruno Dumont France 2008 Gomorra Matteo Garrone Italy 2009 Un prophète Jacques Audiard France 2010 Des hommes et des dieux (Of Gods and Men) Xavier Beauvois France